Mange firmaer benytter også julen til at give deres kunder en julehilsen for at styrke samarbejdet og relationen. Her hos CEWE kan du også lave flotte og professionelle julekort med jeres logo og for eksempel et billede af alle medarbejderne, firmabygning eller måske et særligt produkt, I laver.
Teksten i et julekort til kunder er typisk relativt kort, med mindre I har et særligt tæt forhold til den pågældende kunde. Det kunne være:
”Vi takker for et godt samarbejde i 2023 og ser frem til at fortsætte arbejdet i 2024.”
Eller: ”Vi vil benytte lejligheden til at ønske en rigtig glædelig jul og godt nytår. Vi vil samtidig takke for samarbejdet i det forgangne år og ser frem til næste års fortsatte samarbejde.”
Du kan vælge at skrive ”Vi takker for samarbejdet” i den trykte tekst på forsiden af julekort og derudover skrive en lille hilsen i hånden med jeres navne på indersiden.